CELEX: 52009PC0653
Language: da
Date: 2009-12-01
Title: Forslag til Rådets afgørelse om den holdning, Fællesskabet skal indtage vedrørende forslaget om ændring af bilag A til aftalen mellem Det Europæiske Fællesskab og regeringen for Folkerepublikken Kina om narkotikaprækursorer og stoffer, der ofte anvendes til ulovlig fremstilling af narkotika eller psykotrope stoffer

Vigtig juridisk meddelelse

|

52009PC0653

Forslag til Rådets afgørelse om den holdning, Fællesskabet skal indtage vedrørende forslaget om ændring af bilag A til aftalen mellem Det Europæiske Fællesskab og regeringen for Folkerepublikken Kina om narkotikaprækursorer og stoffer, der ofte anvendes til ulovlig fremstilling af narkotika eller psykotrope stoffer  /* KOM/2009/0653 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 1.12.2009KOM(2009)653 endeligForslag tilRÅDETS AFGØRELSEom den holdning, Fællesskabet skal indtage vedrørende forslaget om ændring af bilag A til aftalen mellem Det Europæiske Fællesskab og regeringen for Folkerepublikken Kina om narkotikaprækursorer og stoffer, der ofte anvendes til ulovlig fremstilling af narkotika eller psykotrope stofferBEGRUNDELSEBAGGRUNDEN FOR FORSLAGETBegrundelse for og mål med forslagetAftalen mellem Det Europæiske Fællesskab og regeringen for Folkerepublikken Kina om narkotikaprækursorer og stoffer, der ofte anvendes til ulovlig fremstilling af narkotika eller psykotrope stoffer, fastsætter foranstaltninger, som tager sigte på et styrket samarbejde for at forhindre anvendelse af narkotikaprækursorer til ulovlig fremstilling af narkotika. Den Europæiske Union træder i stedet for og efterfølger Det Europæiske Fællesskab i aftalen.Foranstaltningerne i aftalen tager udgangspunkt i den gældende lovgivning om narkotikaprækursorer i Den Europæiske Union og Folkerepublikken Kina.Bilag A til denne aftale anfører følsomme narkotikaprækursorstoffer, som er underlagt de strengeste kontrolbestemmelser. Bilag A omfatter i øjeblikket "olier, der indeholder safrol". Disse stoffer er i princippet dækket af EU-lovgivningen om narkotikaprækursorer, men de er ikke omfattet af lovgivningen i Folkerepublikken Kina. I øjeblikket dækker den kinesiske lovgivning om narkotikaprækursorer sassafrasolie.Udtrykket "olier, der indeholder safrol" bør erstattes med udtrykket "sassafrasolie", således at regeringen for Folkerepublikken Kina kan opfylde sine forpligtelser i henhold til aftalen.Generel baggrundDen Europæiske Union angives fortsat som en af verdens største kilder til syntetiske stoffer, f.eks. amfetamin og MDMA (almindeligvis kaldet ecstasy). De syntetiske narkotikaprækursorer, der kræves til at fremstille disse stoffer, er ikke let tilgængelige i Fællesskabet og må skaffes udefra. Kina er verdens største leverandør af disse syntetiske narkotikaprækursorer.Den foreslåede foranstaltning giver Folkerepublikken Kina mulighed for at opfylde sine forpligtelser i henhold til aftalen.Gældende bestemmelser på det område, som forslaget vedrørerArtikel 12 i De Forenede Nationers konvention fra 1988 om bekæmpelse af ulovlig handel med narkotika og psykotrope stofferEuropa-Parlamentets og Rådets forordning (EF) 273/2004 om narkotikaprækursorer.Rådets forordning (EF) nr. 111/2005 om regler for overvågning af handel med narkotikaprækursorer mellem Fællesskabet og tredjelande.Kommissionens forordning (EF) nr. 1277/2005 om gennemførelsesbestemmelser til Europa-Parlamentets og Rådets forordning (EF) nr. 273/2004 om narkotikaprækursorer og til Rådets forordning (EF) nr. 111/2005 om regler for overvågning af handel med narkotikaprækursorer mellem Fællesskabet og tredjelande.Overensstemmelse med andre EU-politikker og -målForslaget er i overensstemmelse med EU’s narkotikahandlingsplan og EU's overordnede narkotikastrategi.HØRING AF INTERESSEDE PARTER OG KONSEKVENSANALYSEHøring af interesserede parterIkke relevant.EkspertbistandDer har ikke været behov for ekstern ekspertbistand.KonsekvensanalyseDet vigtigste sigte med den foreslåede foranstaltning er at give regeringen for Folkerepublikken Kina mulighed for at opfylde sine forpligtelser i henhold til aftalen. Ved at fjerne olier, der indeholder safrol og indsætte sassafrasolie mindskes den administrative byrde.RETLIGE ASPEKTER AF FORSLAGETResumé af det foreslåede tiltagDen foreslåede foranstaltning vil gøre det muligt for Den Europæiske Union at fastlægge en holdning til ændringen af bilag A til aftalen mellem Det Europæiske Fællesskab og regeringen for Folkerepublikken Kina om narkotikaprækursorer og stoffer, der ofte anvendes til ulovlig fremstilling af narkotika eller psykotrope stoffer, ved at erstatte olier, der indeholder safrol, med sassafrasolie.RetsgrundlagArtikel 207 og artikel 218, stk. 9, i traktaten om Den Europæiske Unions funktionsmåde.SubsidiaritetsprincippetForslaget er i overensstemmelse med subsidiaritetsprincippet. Det gennemfører en ændring af den internationale aftale, der som sådan overholder subsidiaritetsprincippet.Proportionalitetsprincippet Forslaget er i overensstemmelse med proportionalitetsprincippet. Det gennemfører en ændring af den internationale aftale, der som sådan overholder proportionalitetsprincippet. |ReguleringsmiddelForeslåede reguleringsmidler: Afgørelse.Internationale aftaler og ændringer af sådanne indsættes normalt i Fællesskabets retsforskrifter ved hjælp af en afgørelse.Forslag tilRÅDETS AFGØRELSEom den holdning, Fællesskabet skal indtage vedrørende forslaget om ændring af bilag A til aftalen mellem Det Europæiske Fællesskab og regeringen for Folkerepublikken Kina om narkotikaprækursorer og stoffer, der ofte anvendes til ulovlig fremstilling af narkotika eller psykotrope stofferRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde, særlig artikel 207, sammenholdt med artikel 218, stk. 9, ogud fra følgende betragtninger:1.  Aftalen mellem Det Europæiske Fællesskab og regeringen for Folkerepublikken Kina om narkotikaprækursorer og stoffer, der ofte anvendes til ulovlig fremstilling af narkotika eller psykotrope stoffer, fastsætter foranstaltninger, som styrker overvågningen af handelen med narkotikaprækursorer mellem Den Europæiske Union og Folkerepublikken Kina, blev godkendt på Den Europæiske Unions vegne ved Rådets afgørelse 2009/166/EF af 27. november 2008[1] og trådte i kraft den 11. juli 2009[2].2.  Foranstaltningerne i denne aftale bygger for Den Europæiske Unions vedkommende på de foranstaltninger, der er fastlagt i Rådets forordning (EF) nr. 111/2005 af 22. december 2004 om regler for overvågning af handel med narkotikaprækursorer mellem Fællesskabet og tredjelande[3], og for Kinas vedkommende på den relevante lovgivning i Folkerepublikken Kina.3.  I bilag A til aftalen anføres "olier, der indeholder safrol". Disse stoffer er ikke omfattet af den relevante kinesiske lovgivning, som kun dækker "sassafrasolie". Bilag A til aftalen bør derfor ændres i overensstemmelse hermed.4.  I henhold til aftalens artikel 10, stk. 2, kan Den Blandede Opfølgningsgruppe, der er nedsat i medfør af aftalens artikel 9, stk. 1, efter fælles aftale vedtage beslutninger om ændring af bilag A. Den Europæiske Unions holdning til den foreslåede ændring bør derfor fastlægges —TRUFFET FØLGENDE AFGØRELSE:Artikel 1Den Europæiske Unions holdning i Den Blandede Opfølgningsgruppe baseres på det vedlagte udkast til beslutning.Artikel 2Den Blandede Opfølgningsgruppes beslutning offentliggøres i Den Europæiske Unions Tidende .Udfærdiget i Bruxelles, den .På Rådets vegneFormandBILAGBESLUTNING NR. 1/2009 I DET BLANDEDE EU-KINA-OPFØLGNINGSUDVALG VEDRØRENDE NARKOTIKAPRÆKURSORERaf (…)om ændring af bilag A til aftalen mellem Det Europæiske Fællesskab og regeringen for Folkerepublikken Kina om narkotikaprækursorer og stoffer, der ofte anvendes til ulovlig fremstilling af narkotika eller psykotrope stofferDEN BLANDEDE OPFØLGNINGSGRUPPE HAR —under hensyntagen til aftalen mellem Det Europæiske Fællesskab og regeringen for Folkerepublikken Kina om narkotikaprækursorer og stoffer, der ofte anvendes til ulovlig fremstilling af narkotika eller psykotrope stoffer, særlig artikel 10, stk. 2 —VEDTAGET FØLGENDE BESLUTNING:Artikel 1I bilag A til aftalen foretages følgende ændringer: "olie, der indeholder safrol" erstattes af udtrykket "sassafrasolie".Denne beslutning træder i kraft på dagen for vedtagelsen.Udfærdiget i, denPå Den Blandede Opfølgningsgruppes vegne[1] EUT L 56 af 28.2.2009, s. 6-14.[2] EUT L 177 af 8.7.2009, s. 7.[3] EUT L 22 af 26.1.2005, s. 1-10.